## 02008 Ured potpredsjednice Vlade Republike Hrvatske

Na temelju članka 22. i članka 30. stavka 1. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 54. stavkom 1. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 12. svibnja 2022. godine donijela Uredbu o izmjenama Uredbe o Uredu potpredsjednika Vlade Republike Hrvatske. U Uredbi o Uredu potpredsjednika Vlade Republike Hrvatske (»Narodne novine«, broj 88/20), u nazivu i cijelom tekstu Uredbe riječ: "potpredsjednik« u određenom padežu zamjenjuje se riječju: »potpredsjednica« u odgovarajućem padežu.

Fokus poslovanja Ureda u narednom razdoblju bit će obavljanje poslova navedenih u Uredbi, ali i koordiniranje izrade i provedbe strateških dokumenata iz djelokruga ljudskih prava i akcijskih planova za njihovu provedbu, sudjelovanje u radnim tijelima za njihovu izradu, praćenje i analiziranje periodičkih izvješća o njihovoj provedbi te suradnja s državnim tijelima nadležnim za zaštitu ljudskih prava te svim drugim dionicima. Ured će također pratiti izvješća međunarodnih organizacija, sudjelovati po pozivu na konferencijama i drugim skupovima te sudjelovati u radu Vladinih savjeta i povjerenstava vezanim za ljudska prava i djelokrug Ureda. Također, Ured će koordinirati radom Savjeta za ljudska prava Vlade Republike Hrvatske. Ured će postupati po predstavkama, molbama i pritužbama građana koji se obraćaju Uredu radi zaštite i ostvarivanja svojih prava te obavljati i druge poslove po nalogu potpredsjednice Vlade.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02008 | 145.098 | 166.336 | 197.718 | 214.070 | 214.126 | 118,9 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2107 | 145.098 | 166.336 | 197.718 | 214.070 | 214.126 | 118,9 |

Cilj 1. Kontinuitet i poboljšanje efikasnosti Vlade Republike Hrvatske

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Osigurana potpuna provedba zadaća utvrđenih Uredbom o Uredu potpredsjednice Vlade Republike Hrvatske | Uredbom o Uredu potpredsjednice Vlade Republike Hrvatske određen je djelokrug Ureda te druga pitanja od značaja za rad Ureda | % | 100 | Ured | 100 | 100 | 100 |

#### A933001 ADMINISTRACIJA I UPRAVLJANJE

Zakonske i druge pravne osnove

Uredba o Uredu potpredsjednice Vlade Republike Hrvatske, Uredba o izmjenama Uredbe o Uredu potpredsjednika Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A933001 | 144.880 | 162.353 | 195.727 | 212.742 | 212.798 | 120,6 |

U okviru aktivnosti A933001 Administracija i upravljanje planirana su sredstva u iznosu 197.718,00 eura za 2024. godinu, 214.070,00 eura za 2025. godinu te 214.126,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 141.882,00 eura za 2024. godinu, 162.056,00 eura za 2025. godinu te 162.985,00 eura za 2026. godinu.

Planirana su sredstva za 5 državnih službenika (od čega su 3 posuđena iz drugih ministarstava, za 1 se planira plaća za 1 mjesec budući je posuđen u drugo ministarstvo), a od 06/2024. godine je planiran dodatni državni službenik na radnom mjestu savjetnika na neodređeno.

32 Materijalni rashodi

Planirana su sredstva u iznosu 50.576,00 eura za 2024. godinu, 49.341,00 eura za 2025. godinu te 48.468,00 eura za 2026. godinu.

Sredstva su planirana za službena putovanja, prijevoz na posao i s posla, stručne seminare, pretplate na pravni portal, telekomunikacijske usluge, on-line pretplate na tisak, izradu promotivnih materijala, najam dvorana za službena događanja, sistematskog pregleda i pregleda prilikom prijema novog djelatnika Ureda, usluge prijevoda, računalne usluge, naknadu za rad posebnog savjetnika te putne troškove posebnog savjetnika, za provedbu znanstvenih analiza i istraživanja vezanih za prava nacionalnih manjina i ljudska prava, kao i tiskanja posjetnica, iskaznica, brošura i publikacije i predstavljanje istih, troškove reprezentacije prilikom organizacije evenata i vijence.

34 Financijski rashodi

Planirana su sredstva u iznosu 17,00 eura za svaku godinu planiranja.

42 Rashodi za nabavu proizvedene dugotrajne imovine

Planirana su sredstva u iznosu 3.252,00 eura za 2024. godinu, 1.328,00 eura za 2025. godinu te 1.328,00 eura za 2026. godinu.

Sredstva su planirana za nabavu uredskog namještaja i opreme te komunikacijske opreme (mobiteli i IP telefoni).

#### K933002 INFORMATIZACIJA

Zakonske i druge pravne osnove

Uredba o Uredu potpredsjednice Vlade Republike Hrvatske, Uredba o izmjenama Uredbe o Uredu potpredsjednika Vlade Republike Hrvatske

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K933002 | 218 | 3.983 | 1.991 | 1.328 | 1.328 | 50,0 |

U okviru kapitalnog projekta K933002 Informatizacija planirana su sredstva za skupinu rashoda 42 Rashodi za nabavu proizvedene dugotrajne imovine u iznosu 1.991,00 eura za 2024. godinu, 1.328,00 eura za 2025. godinu te 1.328,00 eura za 2026. godinu.

Sredstva su planirana za nabavu računalne opreme.